Príloha č.6

Predmet činnosti

 
Tlačová agentúra Slovenskej republiky - Slovakia v súlade s výpisom z Obch. registra, okrem hlavnej činnosti, ktorou je získavanie a šírenie spravodajstva slovom a obrazom: 
•	zriaďuje odbočky spravodajcov a spolupracovníkov v SR i zahraničí 
•	vykonáva podnikateľskú činnosť v rámci svojej pôsobnosti 
•	zakladá obchodné spoločnosti a zúčastňuje sa na ich podnikaní 
•	vykonáva vydavateľskú a nakladateľskú činnosť 
•	vykonáva reklamnú a sprostredkovateľskú činnosť 
•	realizuje kúpu a predaj tovaru v rozsahu voľnej živnosti (maloobchod, veľkoobchod)
V rámci hlavnej činnosti TASR: 
•	získané spravodajstvo z domova a zo zahraničia, ktoré pokrýva všetky oblasti života - politiku, ekonomiku, kultúru, spoločenský život, šport a ďalšie, dodáva na základe zmlúv slovom i obrazom periodickej tlači, elektronickým médiám, ako aj nemediálnym subjektom v Slovenskej republike a zahraničí 
•	agentúrne spravodajstvo uchováva, triedi do databáz a v rámci dokumentačných služieb ho ďalej sprístupňuje médiám a ostatným záujemcom 
•	spravodajstvo využíva na vydávanie periodických bulletinov v slovenskom a anglickom  jazyku, ako aj  špecializovaných rešerší, ktoré poskytuje  fyzickým a právnickým osobám, na základe objednávok 
•	súčasťou spravodajstva TASR je aj platená OTS - originálna textová služba, ktorá slúži na  publikovanie platených informácií, najmä komerčného charakteru 
•	spracúva a dodáva monitoring domácej a zahraničnej tlače, ako aj elektronických médií (rozhlas, televízia)
Na zabezpečenie svojej činnosti TASR: 
•	v prvom rade využíva svojich spravodajcov a spolupracovníkov v Bratislave, ako aj regionálnych a zahraničných odbočkách 
•	na základe zmlúv spolupracuje so zahraničnými agentúrami 
•	spracúva domácu a zahraničnú tlač 
•	na základe zmluvy spolupracuje s agentúrou dodávajúcou monitorovanie tlače a elektronických médií.